《广阳道中》
清代·嵇璜

尽日青山里，渔樵侣亦稀。云光随去马，树色上征衣。

远水含秋落，平畦带雨肥。乡园经岁别，到此欲忘归。

作者简介：（1711—1794）清江苏无锡人，字尚佐，一字黼廷，晚号拙修。嵇曾筠子。雍正八年进士。少时从父视察河工，熟悉情况。乾隆间历南河、东河河道总督。四十六年，观察河情，谓必改归山东入海，请乘决河之势，挽全河北之流，时不能用。晚年加太子太保，为上书房总师傅。卒谥文恭。